གྲོས་ཚོགས་ཀྱིས།རང་རྒྱལ་གྱི་ཐོབ་ཐང་ལག་འཁྱེར་ལམ་ལུགས་ལག་བསྟར་བྱས་ནས་བཟུང་།ཡུལ་མིའི་ཐོབ་ཐང་ལག་འཁྱེར་གྱིས་སྤྱི་དམངས་ཆབ་སྲིད་དང་།དཔལ་འབྱོར།རིག་གནས།སྤྱི་ཚོགས་སུ་ཞུགས་པར་སྟབས་བདེ་དང་།སྤྱི་དམངས་ཀྱི་ཁྲིམས་མཐུན་ཁེ་དབང་ལ་འགན་སྲུང་།སྤྱི་ཚོགས་ཀྱི་སྒྲིག་སྲོལ་ལ་སྲུང་འཛིན།དཔལ་འབྱོར་འཕེལ་རྒྱས་ལ་སྐུལ་འདེད་བཅས་གཏོང་བའི་ཕྱོགས་ལ་ནུས་པ་གལ་ཆེན་ཐོན།མིག་སྔར་སྤྱི་ཚོགས་འཕེལ་འགྱུར་དང་ཆ་འཕྲིན་ཅན་འགྱུར་གྱི་འཕེལ་རྒྱས་མགྱོགས་པོ་བྱུང་བར་བསྟུན་ནས་མང་ཚོགས་ཀྱིས་ས་ཆ་གཞན་ནས་ཐོབ་ཐང་ལག་འཁྱེར་བདག་སྤྲོད་དང་བོར་ཐོ་འགོད་པ།བོར་བརླག་ཐེབས་པ་ཐོ་ཁོངས་ནས་བསུབ་དཀའ་བ་སོགས་ཀྱི་གནད་དོན་ཉིན་རེར་བཞིན་འབུར་དུ་ཐོན་པས།འཁོར་སྐྱོད་ལམ་ལུགས་བཅོས་བསྒྱུར་ལ་ངེས་པར་དུ་ཤུགས་སྣོན་དང་།སྤྱི་བདེ་ལམ་ལུགས་ཀྱི་རྒྱལ་ཡོངས་མི་གྲངས་ཆ་འཕྲིན་དོ་དམ་མ་ལག་གཞིར་བཟུང་།ཐོབ་ཐང་ལག་འཁྱེར་ཡུལ་གཞན་ནས་བདག་སྤྲོད་དང་བོར་ཐོ་འགོད་པའི་སྙན་ཞུ།བོར་བརླག་སོང་བ་རྙེད་པའི་ལམ་ལུགས་མགྱོགས་པོར་འཛུགས་དགོས་པ་བསྟན།